text: Li faucons qui premiers apparurent au
   monde, il les quonnut. Il vindrent en Babiloine,
   en la montainne de Gilboe. Denqui
   vindrent en Esclavonie ad Palunudum
   qui est in pertincncia Policastri. Li faucon
   de Palinudi et li esprivier de Bruca et li
   oistor d’Esclavonie, icist sont tuit lo
   meillor dou monde. Li faucon blanc et rouge
   eissirent des noirs; et li faucons maasles
   des noirs fu mors, et la femele demora; et
   quant ele estoit en amor, uns oisiaus li
   apparut qui estoit diz bucalins, et la tint;
   PageV01P025
   et d’els issirent cil faucon qui ont les pennes
   blanches et sont ausis comme anoultre:
   et por ce sont einsis hardi; et cist faucon
   sont adés bon se par aucune colpe ne
   vient. Li autre faucon qui sont rouge issirent
   einsis des premiers noirs en tel meniere
   que la noire perdi son mari et s’acompaigna
   à labarello et ot compaignie à
   lui, et en sont né li rouge; et cil sont moult
   hardi, mais il sont de trop grant travail: si
   les contrain en tel meniere: done li tria
   purgatoria dou cuir de geline en iaue, et le
   met en oscur, et le laisse ester jusque à
   l’aube dou jor; et puis le chaufe au feu et
   va oiseler; et adés le tien plus maigre que
   les autres faucons.
  